Author: Stefka Todorova
Last saved by: Svetla Kirilova

П Р О Т О К О Л  № 10
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 17.07.2020 г. 

Днес, 17.07.2020 г. /петък/ се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:   Боян Новански – зам.председател - отсъства	
       Боян Магдалинчев 
	       Стефан Гроздев 
	       Севдалин Мавров 

На заседанието присъстват: експертния сътрудник – Стефка Тодорова, старши експерт-съдебна администрация и експертния сътрудник – Светла Кирилова, старши експерт-съдебна администрация.

Д Н Е В Е Н   Р Е Д:

1. ОТНОСНО: Становище рег. индекс ВСС-5160/04.06.2020 г. от председателя на Административен съд – Перник за съкращаване на 2 /две/ свободни щ.бр. за длъжностите: 1 щ.бр. за „съдебен секретар“  и 1 щ.бр. за „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 2 /две/ свободни щ.бр. за длъжностите: 1 щ.бр. за „съдебен секретар“ и 1 щ.бр. за „съдебен деловодител“ в Административен съд – Перник, считано от 27.07.2020 г.
МОТИВИ: Ниска натовареност по щат на Адм.С-Перник за 2019 г. – 16.25, при 17.22 средно за административните съдилища в страната, както и високо съотношение  бр. служители общо/магистрати – 3.80, при 2.96 средно. Щатните бройки – 1 за „съдебен деловодител“ и 1 за „съдебен секретар“ са свободни повече от година. След съкращаването на двете щатни бройки съотношението служители общо/магистрати ще бъде 3.4. Налице е изразено положително становище от административния ръководител на Административен съд – Перник, рег. индекс ВСС-5160 от 04.06.2020 г. 
1.2. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на Административен съд – Перник.

2. ОТНОСНО: Становище рег. индекс ВСС-5160/05.06.2020 г. от председателя на Окръжен съд – Смолян за съкращаване на  1 щ. бр. за длъжност „Връзки с обществеността“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за „връзки с обществеността“ в Окръжен съд – Смолян, считано от 27.07.2020 г.
МОТИВИ: Щатната бройка за длъжност „връзки с обществеността“ е свободна от датата на разкриването ѝ. Налице е изразено положително становище от административния ръководител на Окръжен съд – Смолян, рег. индекс ВСС-5160 от 05.06.2020 г. Съотношението служители общо/магистрати – 2.42 е над средното за страната, което е 2.05. След съкращаването на щатната бройка съотношението ще бъде 2.33.
2.2. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на Окръжен съд – Смолян.

3. ОТНОСНО: Становище рег. индекс ВСС-5160/10.06.2020 г. от председателя на Районен съд – Девин за съкращаване на 1 щ. бр. за длъжност „архивар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност съдебен архивар“ в Районен съд – Девин, считано от 27.07.2020 г.
МОТИВИ: Ниска натовареност на Районен съд – Девин за 2019 г.: по щат – 36.04, при 37.43 средно за районните съдилища, извън областните центрове в страната и действителна – 36.04, при 43.41 средна. Високо съотношение  бр. служители общо/магистрати – 6.50, при 4.06 средно за районните съдилища, извън областните центрове в страната. След съкращаването на щатната бройка за длъжност „съдебен архивар“ съотношението служители общо/магистрати ще бъде 6.00. Налице е изразено положително становище от административния ръководител на РС- Девин, рег. индекс ВСС-5160 от 10.06.2020 г. 
3.2. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетната сметка на Районен съд – Девин.

4. ОТНОСНО: Предложение рег. индекс ВСС-6037/22.06.2020 г. от председателя на Апелативен съд – София за увеличаване на щатната численост със 7 /седем/ щ.бр. за съдебни служители и изменение и допълнение в Правилата за прилагане на Класификатора за длъжностите в администрацията на съдилищата и писмо рег. индекс ВСС-6038/22.06.2020 г. относно решение по протокол № 10/30.04.2020 г. на Пленума на Висшия съдебен съвет.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Предлага на Съдийската колегия на Висшия съдебен съвет да РАЗКРИЕ, на основание чл. 30, ал. 5, т. 8 от ЗСВ 6 /шест/ щатни бройки, считано от 27.07.2020 г., както следва:
- експерт-икономист – 1 /една/ щ.бр.;
- експерт-бюджет и финансов контрол – 1 /една/ щ.бр.;
- експерт-обществени поръчки – 1 /една/ щ.бр.;
- счетоводител – 1 /една/ щ.бр.;
- човешки ресурси – 1 /една/ щ.бр. и
- специалист-стопанисване съдебно имущество – 1 /една/ щ.бр.
МОТИВИ: Възложените нови задължени и отговорности са с голям обхват и натовареност, поради което с цел осигуряване на цялостния изпълнителски процес, както и управление, опазване и контрол на бюджетните ресурси, предоставени на Апелативен съд – София за стопанисването на Съдебната палата, налага необходимостта от разкриване на допълнително нови длъжност, тъй като ВКС задържа за нуждите си служители, които са били ангажирани със стопанисването на съдебната палата и същевременно са съвместявали и други функции.
4.2. ОТХВЪРЛЯ искането за 1 /една/ щ.бр. за длъжност „системен администратор“.
МОТИВИ: Щатната численост на Апелативен съд – София е 184 щ. бр., от които 114 за съдебни служители в т.ч 22 технически длъжности  и 70 за магистрати, в т.ч. 18 свободни за съдии. Съгласно процедурни правила относно придобиването на хардуер и софтуер и за необходимостта от назначаване или отпускане на щат за системни администратори в органите на съдебната власт, съобразно броя на работните точки на локалната мрежа във всеки съд е както следва:
- повече от 25 работни точки – 1 щ. бр. за системен администратор
- между 100 и 200 работни точки – 2 щ. бр. – / / –
- между 200 и 300 работни точки – 3 щ. бр. – / / –
- над 300 работни точки – 4 щ. бр. – / / –
- в съдилища с по-малко от 25 работни точки – 1 щ. бр. – / / –
Към момента съдът разполага със 3 щ.бр. за системен администратор при 162 работни точки /техническите длъжности са изключени, тъй като за тях не се изисква работа с компютър/. Комисията счита, че наличните щатни бройки са оптимални за съда към момента и не е обосновано разкриването на още 1 щ.бр., тъй като 4 щ.бр. са изискване за над 300 работни точки –  критерий, на  който съдът не отговаря.
4.3. ОТХВЪРЛЯ предложението, касаещо изменението на чл. 11 в Правилата за прилагане на Класификатора за длъжностите в администрацията на съдилищата, както и искането по отношение длъжностите от Раздел I „Ръководни длъжности“ и от Раздел III „Обща администрация“ и прилагането на колони 5 и 6 от Класификатора на длъжностите в администрацията на съдилищата за служителите на Апелативен съд – София.
МОТИВИ: Съгласно § 1 от ПЗР от Правилата за прилагане на класификатора на длъжностите в администрацията на съдилищата, възнагражденията на прехвърлените служители не следва да се  индексират до изравняването им с тези на сходни или същи длъжности за съответната група, съгласно Класификатора. Административният ръководител на Апелативен съд – София може да организира структурата на администрацията, спрямо нуждите на съда, съгласно чл. 12 и следващите от ППКДАС.
4.4. Да се изпрати писмо, ведно с предложението за изменение и допълнение в Правилата за прилагане на Класификатора за длъжностите в администрацията на съдилищата, отправено от Административния ръководител на Апелативен съд – София до Дирекция и Комисия „Бюджет и финанси“ към Пленума на ВСС, за становище относно необходимостта, размера и начина за евентуално увеличаване на възнаграждението за длъжност „главен счетоводител“ в Апелативен съд – София във връзка с допълнителни функции, съгласно решение по протокол № 10/30.04.2020 г. на Пленума на Висшия съдебен съвет.
МОТИВИ: Възнаграждението на главния счетоводител – ръководен кадър по смисъла на Класификатора за длъжностите в администрацията на съдилищата и Правилата за приложението му, остава по-ниско от това на експертите, които са прехвърлени в щата на САС от ВКС.
4.5. Предложението по т. 4.1. да се внесе в заседание на Съдийската колегия на ВСС, за разглеждане и произнасяне.
4.6. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки. 
	
Щатните бройки /шест/ за Апелативен съд – София ще бъдат взети от съдилищата по т. 1, т. 2, т. 3. т. 4 от настоящото решение и съгласно  решение по пр. № 9/17.06.2020 г., т. 8. – от Районен съд – Плевен. 

5. ОТНОСНО: Искане рег. индекс ВСС-6711/08.07.2020 г. от председателя на Районен съд – Добрич за съгласуване сключването на граждански договори с външен изпълнител за временно почистване на работните помещения в Съдебна палата – Добрич, ползващи се от работещите в Районен съд – Добрич. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ председателят на Районен съд – Добрич да сключи граждански договори с външен изпълнител за временно почистване на работните помещения в Съдебна палата – Добрич, ползващи се от работещите в Районен съд – Добрич, за периода 20.07.2020 г. – 14.09.2020 г.
5.2. ИЗПРАЩА решението на Комисия „Бюджет и финанси“, за сведение.

6. ОТНОСНО: Предложение за сключване на граждански договор за оказване на експертна помощ във връзка с медийния образ на ВСС и изпълнение на Комуникационната политика.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ДАВА СЪГЛАСИЕ за сключване на граждански договор за оказване на експертна помощ във връзка с медийния образ на ВСС и изпълнение на Комуникационната политика.

ПРЕДСЕДАТЕЛ 
НА КОМИСИЯТА:   	П		 
 				   БОРЯНА ДИМИТРОВА

ЧЛЕНОВЕ:

Боян Новански ……П……………..

Боян Магдалинчев …П…………....

Стефан Гроздев ……П…………….

Севдалин Мавров……П………